stanford-oval/wikipedia huggingface dataset:
תשדירי בחירות בישראל
השפעת התשדירים

בעת ששודרו תשדירי הבחירות הראשונים, ב-1969, לאזרחים רבים עדיין לא היו מכשירי טלוויזיה. בסקר שנערך אז, דיווחו 45% מהמשיבים (שהם כ-76% מקרב המשיבים שיש ברשותם מכשירי טלוויזיה), שצפו בתשדירים. סקרים דומים שנערכו מאז שנות ה-90 מצביעים על ירידה עקבית בשיעורי הצפייה בתשדירים. בעוד שב-1992 דיווחו 18% מהנשאלים כי צפו בתשדירים מדי יום, ב-2006 ירד שיעור זה ל-3% בלבד. מנגד, בעוד שבין 1992 ל-1999 דיווחו רק כ-20% מהנשאלים כי לא צפו כלל בתשדירים, ב-2006 זינק שיעורם ל-58%. בתקופה זו התווספו לסקרים השונים גם נתוני מדרוג, שאף הם מצביעים על ירידה באחוזי הצפייה. ב-1996 עמד ממוצע הצפייה בתשדירים על 30% בערב. ב-2006 צנח ממוצע הצפייה המצטבר בשלושת הערוצים לפחות מ-15%. גם אחוזי הצפייה בערב הראשון של השידורים ירדו משמעותית, מ-39% ב-1996 ל-19% ב-2006.
בסקרים שנערכו אודות מידת השפעתם של התשדירים, טענו רובם המוחלט של הנשאלים כי לתשדירים אין השפעה על הצבעתם.
בהערת אגב בפסק הדין בעניין פסילת התשדירים של בל"ד ועוצמה לישראל, ציין נשיא בית המשפט העליון, אשר גרוניס, כי נוכח ההתפתחויות הטכנולוגיות, יש מקום לבחון מחדש את ההסדרים החוקיים של תשדירי התעמולה:
מערכת הבחירות לכנסת ה-19 נערכת בצילם של שינויים משמעותיים ביותר בעולם התקשורת. שידורי התעמולה בטלוויזיה וברדיו, שהיו בעבר הצינור המרכזי להעברת המידע מהרשימות לציבור הבוחרים, הם כיום רק חלק מסוים ממערך ההתקשרות של הבוחר והנבחר. אמצעי תקשורת אחרים, ובהם האינטרנט, הרשתות החברתיות, אמצעי התקשורת הזרים ואתרי הבית של הרשימות עצמן, תופסים חלק הולך וגדל במערך מאגרי המידע אליהם נחשף הציבור. די אם נציין כי רשימת בל"ד עצמה, בעתירתה ובטיעונה בעל פה, ציינה כי בפועל תשדיר התעמולה הופץ (במלואו) באתרי אינטרנט מובילים בעברית ובערבית, והוא זכה לסיקור תקשורתי של רשתות טלוויזיה בעולם. במצב דברים זה, בו ניתן להעביר מידע מן הרשימות לציבור – באופן ישיר או עקיף – באופנים שהחוק לא צפה אותם מראש, יש מקום לבחון את הצורך בהתאמת הדינים למציאות המשתנה.
פרופ' גבי וימן סבור כי השפעתם של התשדירים על הבוחרים הולכת ופוחתת, הן בשל כניסתם של האינטרנט וערוצי הטלוויזיה המסחריים, אך גם בשל שינויים שעברו על החברה בישראל. החוקרת תהילה שוורץ אלטשולר העירה כי "בזמן בו הופכות הרשתות החברתיות לזירה חשובה מאי פעם לפעילות פוליטית, וקמפיין מתוזמר היטב בפייסבוק וביוטיוב יכול להשפיע אף יותר מאשר קמפיין בטלוויזיה. חוסר האיזון בין הרגולציה הקיימת על אמצעי התקשורת הממוסדת לבין היעדר ההסדרה של תכנים זהים הנמצאים ברשת, הינו לא פחות מאשר פצצת זמן". גם חלק מהמועמדים בבחירות עצמם פקפקו ברלוונטיות של התשדירים. במהלך מערכת הבחירות לכנסת ה-19, כתבה יושבת ראש "התנועה", ציפי לבני, בעמוד הפייסבוק שלה כי "עדיף שהציבור ישפוט אותנו באופן בלתי אמצעי ולא דרך תעמולה מטעמנו. ובכלל, צריך לחשוב מחדש על בזבוז כספי הציבור בשביל שידורי תעמולה שמעטים צופים בהם". לעומתם, סבור ד"ר ברוך לשם, כי לתשדירי הבחירות עדיין יש השפעה, אך יש צורך לפזרם על פני לוח השידורים, ולא לרכזם במקבץ ארוך אחד.
הערות שוליים

↑  בג"ץ 212/03 חרות התנועה הלאומית נ' יו"ר ועדת הבחירות המרכזית לכנסת השש-עשרה, כב' השופט מישאל חשין באתר בתי המשפט
↑  בג"ץ 2194/06 מפלגת שינוי - מפלגת המרכז נ' יושבת ראש ועדת הבחירות המרכזית, כב' השופטת דורית ביניש, באתר בתי המשפט
↑  החלטת יושב ראש ועדת הבחירות המרכזית מיום 7 בינואר 2013. ההחלטה עוסקת בתשדיר הרדיו, אך היא הוחלה גם על תשדיר הטלוויזיה.
↑  החלטת יושב ראש ועדת הבחירות המרכזית מיום 8 בינואר 2013
↑  בג"ץ 236/13 עוצמה לישראל ואח' נ' יושב-ראש ועדת הבחירות המרכזית לכנסת ה-19 ואח', באתר בתי המשפט
↑  אריק בנדר, עתירות נגד תשדיר "כוכבית הגיור" של ש"ס, באתר nrg‏, 9 בינואר 2013
ארי גלהר, ליברמן לדרעי: תשדיר ש"ס היה "סרט זוועה", באתר nrg‏, 14 בינואר 2013
↑  עמרי נחמיאס, יו"ר ועדת הבחירות ביקש, תשדיר 'כוכבית גיור' של ש"ס ישודר היום בפעם האחרונה, באתר nana10‏, 9 בינואר 2013
↑  חדשות 2, ‏"סרטון המתפשטת" הוסר מלוח השידורים, באתר ‏מאקו‏, 13 בינואר 2013
1 2 3  דנה בלאנדר, "תעמולת הבחירות בטלוויזיה: חבל על הזמן???", 15 בינואר 2013, המכון הישראלי לדמוקרטיה
↑  גבי וימן, תקשורת, תעמולה ומערכות בחירות בישראל, "בשער" ברשת
1 2  תמיר כהן, מותם של תשדירי התעמולה, באתר הארץ, 9 בינואר 2013
↑  תהילה שוורץ-אלטשולר, "תעמולת בחירות אסורה", 29 באוקטובר 2012, אתר המכון הישראלי לדמוקרטיה
↑  אלכס פולונסקי‏, מי באמת צריך את תשדירי הבחירות?, באתר וואלה, 9 בינואר 2013
תומאס הלבג

תומאס לונד הלבג (בדנית: Thomas Lund Helveg; נולד ב-24 ביוני 1971 באודנסה) הוא כדורגלן עבר דני ששיחק בעמדת המגן הימני.
הלבג שיחק לאורך הקריירה בליגות הבכירות בדנמרק, איטליה, אנגליה וגרמניה, ולמיטב הישגיו זכה במדיה של מילאן, במדיה שיחק במשך חמש עונות וזכה באליפות איטליה, בגביע האיטלקי ובליגת האלופות. לזכותו 108 הופעות במדי דנמרק, אותה ייצג בשני טורנירי מונדיאל ובשלוש אליפויות אירופה.
תארים

אליפות דנמרק: 1989
הגביע הדני (3): 1990/1991, 1992/1993, 2006/2007
ליגת האלופות: 2002/2003
אליפות איטליה: 1998/1999
הגביע האיטלקי: 2002/2003
סטטיסטיקות > מועדונים

| עונה | קבוצה | ליגה | בליגה> הופעות | בליגה> שערים |
| --- | --- | --- | --- | --- |
| 1989 | אודנזה בולדקלאב | דנמרקליגת העל הדנית | 2 | 1 |
| 1990 | אודנזה בולדקלאב | דנמרקליגת העל הדנית | 19 | 2 |
| 1991 | אודנזה בולדקלאב | דנמרקליגת העל הדנית | 17 | 0 |
| 1991/1992 | אודנזה בולדקלאב | דנמרקליגת העל הדנית | 21 | 0 |
| 1992/1993 | אודנזה בולדקלאב | דנמרקליגת העל הדנית | 31 | 1 |
| 1993/1994 | אודנזה בולדקלאב | דנמרקליגת העל הדנית | 13 | 0 |
| 1993/1994 | אודינזה | איטליהסרייה א' | 22 | 2 |
| 1994/1995 | אודינזה | איטליהסרייה ב' | 30 | 1 |
| 1995/1996 | אודינזה | איטליהסרייה א' | 31 | 2 |
| 1996/1997 | אודינזה | איטליהסרייה א' | 30 | 1 |
| 1997/1998 | אודינזה | איטליהסרייה א' | 2 | 0 |
| 1998/1999 | מילאן | איטליהסרייה א' | 27 | 0 |
| 1999/2000 | מילאן | איטליהסרייה א' | 27 | 0 |
| 2000/2001 | מילאן | איטליהסרייה א' | 28 | 0 |
| 2001/2002 | מילאן | איטליהסרייה א' | 15 | 0 |
| 2002/2003 | מילאן | איטליהסרייה א' | 8 | 0 |
| 2003/2004 | אינטר מילאנו | איטליהסרייה א' | 23 | 0 |
| 2004/2005 | נוריץ' סיטי | אנגליהפרמייר ליג | 20 | 0 |
| 2005/2006 | בורוסיה מנשנגלדבך | גרמניהבונדסליגה | 5 | 0 |
| 2006/2007 | בורוסיה מנשנגלדבך | גרמניהבונדסליגה | 8 | 0 |
| 2006/2007 | אודנזה בולדקלאב | דנמרקליגת העל הדנית | 3 | 0 |
| 2007/2008 | אודנזה בולדקלאב | דנמרקליגת העל הדנית | 17 | 0 |
| 2008/2009 | אודנזה בולדקלאב | דנמרקליגת העל הדנית | 30 | 0 |
| 2009/2010 | אודנזה בולדקלאב | דנמרקליגת העל הדנית | 18 | 0 |
| 2010/2011 | אודנזה בולדקלאב | דנמרקליגת העל הדנית | 7 | 0 |
| סך הכל קריירה | סך הכל קריירה | סך הכל קריירה | 480 | 10 |
סטטיסטיקות > נבחרת לאומית

| נבחרת דנמרק> שנה | נבחרת דנמרק> הופעות | נבחרת דנמרק> שערים |
| --- | --- | --- |
| 1994 | 7 | 0 |
| 1995 | 3 | 0 |
| 1996 | 10 | 1 |
| 1997 | 6 | 0 |
| 1998 | 13 | 1 |
| 1999 | 9 | 0 |
| 2000 | 9 | 0 |
| 2001 | 9 | 0 |
| 2002 | 8 | 0 |
| 2003 | 6 | 0 |
| 2004 | 12 | 0 |
| 2005 | 6 | 0 |
| 2006 | 6 | 0 |
| 2007 | 4 | 0 |
| סה"כ | 108 | 2 |
1995 ברוסיה

| 0 | 1 | 2 | 3 |
| --- | --- | --- | --- |
| «««  1994   1993  1992 |  דגל רוסיה | 1995  ברוסיה |  »»»  1996   1997   1998 |
כל ערכי השנים ברוסיה • אירועים בולטים בעולם ב-1995 פורטל רוסיה • לוח שנה של שנת 1995
1995 ברוסיה הייתה השנה הרביעית להקמת המדינה לאחר פירוק ברית המועצות.
הנהגה

נשיא רוסיה - בוריס ילצין
ראש הממשלה - ויקטור צ'רנומירדין
אירועים בולטים

פרק זה לוקה בחסר. אנא תרמו לוויקיפדיה ו.
3 בינואר – הפצצה אווירית של העיירה ״שלי״ בצ'צ'ניה. כתוצאה מפעולה זו נהרגו 55 אנשים וכ-186 נפצעו.
19 בינואר – כוחות הצבא הרוסי כבשו את ארמון הנשיא בגרוזני.
25 בינואר – תקרית הרקטה הנורווגית: יותר מארבע שנים לאחר תום המלחמה הקרה, צוות מכ"ם רוסי מזהה באופן שגוי רקטה מדעית ששוגרה מהחוף המערבי של נורווגיה לעבר האטמוספירה לצורך לימוד האורורה בתור טיל טריידנט אמריקני בעל ראש חץ גרעיני. בעקבות כן, במשך ארבע דקות צמרת הפיקוד הרוסית הושמה בכוננות כאשר הנשיא בוריס ילצין היה צריך להחליט במהלך אותן הדקות האם לשגר מטח גרעיני בתגובה נגד ארצות הברית.
8 בפברואר – שביתה של כ-500 אלף עובדי מכרות פחם.
16 בפברואר – אושר חוק התקשורת החדש. הוא הסדיר מתן שרותי תקשורות על ידי גופים ממשלתיים וגופים פרטיים.
10 במרץ – תחילת קרבות סביב עיירה במוט. העיירה נכבשה רק ב-24 במאי 1996.
1 במרץ – במוסקבה, מגיש הטלוויזיה, העיתונאי ומנכ"ל תחנת הטלוויזיה ORT ולדיסלב ליסטייב נרצח על ידי מתנקש בחדר המדרגות של ביתו.
14 במרץ – שיגור חללית מאוישת סויוז TM-21. החללית התחברה לתחנת החלל מיר וחזרה לכדור הארץ ב-11 בספטמבר 1995.
1 באפריל – הקמת הערוץ הראשון (רוסיה) על בסיס הערוץ הראשון-אוסטנקינו.
7-8 באפריל - פעולה של משרד הפנים הרוסי בכפר סמשקי בצ'צ'ניה. לפי הערכה במהלך הפעולה נהרגו מעל 100 מתושבי הכפר.
28 במאי – רעידת האדמה בנפטהגורסק: רעידת אדמה בעוצמה של 7.6 בסולם ריכטר מחריבה את העיירה נפטהגורסק ששכנה בחלקו הצפוני של האי סחלין שבמערב רוסיה. בסביבות 2,040 אנשים מתוך כל 3,500 האנשים שחיו ביישוב נהרגו באירוע. היישוב לא נבנה מחדש לאחר רעידת האדמה.
9 ביוני – מפגש בסוצ'י בין בוריס ילצין לבין לאוניד קוצ'מה (נשיא אוקראינה). הושג הסכם על חלוקת הצי בים השחור. רוסיה רכשה חלק מאוניות הצי שלפי הסכם היו צריכים לעבור לאוקראינה.
14-20 ביוני – 195 מחבלים בראשות שאמיל בסאייב השתלטו על בית חולים בבודניובסק (חבל סטברופול) ונטלו כבני ערובה 1,600 איש. דרישתם הייתה נסיגת הכוחות הרוסיים מצ'צ'ניה, הפסקת הלחימה וניהול משא ומתן מיידי עם משטר ג'וחר דודייב הצ'צ'ני. לאחר השתלטות כושלת, משא ומתן בין המחבלים לרוסים, אפשר למחבלים לעזוב אם ישחררו את בני הערובה. המחבלים חזרו לצ'צ'ניה. ובמהלך האירועים נהרגו 129 איש ונפצעו 415. מנהל הפס"ב סרגיי סטפאשין וראש המשטרה ויקטור יירין התפטרו מתפקידיהם. נכון לנתונים מה-14 ביוני 2005 30 מהמחבלים שהשתתפו במבצע נהרגו ו-20 נוספים נלכדו.
23 ביוני – הסכמה על הפסקת האש זמנית בצ'צ'ניה.
29 ביוני – משימה STS-71 במסגרת משימות מעבורות חלל: מעבורת אטלנטיס מתחברת לתחנת החלל הרוסית מיר ויוצרת את החללית הגדולה ביותר.
30 ביולי – חתימת הסכם על הפסקת האש בצ'צ'ניה בין נציגי הממשל ונציגי המורדים הצ'צ'נים.
3 בספטמבר – שיגור חללית מאוישת סויוז TM-22. החללית התחברה לתחנת החלל מיר וחזרה לכדור הארץ ב-29 בפברואר 1996.
6 באוקטובר – התנקשות במפקד הכוחות בצ'צ'ניה גנרל אנטולי רומנוב. כתוצאה מהתנקשות התחדשה הלחימה באזור. רומנוב נמצא מאז בקומה.
17 בנובמבר-28 בדצמבר - נערכו 12 מכירות פומביות בהם נמכרו לאנשים פרטיים מפעלים, חברות נפט וחברות ספנות.
6 בדצמבר – תאונה אווירית של מטוס Tu-154. כל 98 אנשים שהיו על המטוס נהרגו.
14-25 בדצמבר - קרבות סביב העיר גודרמס בצ'צ'ניה.
17 בדצמבר – הבחירות הפרלמנטריות ברוסיה 1995
אירועים בולטים > ללא מועד

במהלך 1995 נערכו בחירות מושל ב-17 מחוזות.
נפטרו

1 במרץ - ולדיסלב ליסטייב, מגיש טלוויזיה, עיתונאי ומנכ"ל תחנת הטלוויזיה ORT (נולד ב-1956)
24 באפריל - יוסיף הייפיץ - במאי קולנוע סובייטי (נולד ב-1906.
5 במאי - מיכאל בוטביניק, שחמטאי סובייטי ממוצא יהודי, היה אלוף העולם בשחמט שלוש פעמים (נולד ב-1911)
18 במאי - אלכסנדר גודונוב, רקדן בלט ושחקן רוסי (נולד ב-1949)
23 ביוני -  אנטולי טרסוב - שחקן ומאמן הוקי קרח סובייטי (נולד ב-1918)
30 ביוני - גאורגי ברגובוי, קוסמונאוט סובייטי שפיקד על משימת החלל סויוז 3 (נולד ב-1921).
11 בספטמבר - ולדיסלב סטרז'לצ'יק, שחקן קולנוע סובייטי (נולד ב-1921)
20 בנובמבר - סרגיי גרינקוב, מחליק רוסי (נולד ב-1967).
Drip Harder

Drip Harder הוא מיקסטייפ משותף של הראפרים האמריקאים ליל בייבי וגאנה. האלבום יצא לאור ב-5 באוקטובר 2018, על ידי חברות התקליטים YSL רקורדס, קוואליטי קונטרול מיוזיק, מוטאון וקפיטול רקורדס. האלבום מכיל הופעות אורח של ליל דורק, נאב, יאנג ת'אג ודרייק. הוא מכיל הפקה מוזיקלית של טורבו, ויזי וטיי קית', בין היתר. השם Drip Harder לקוח מסדרת המיקסטייפים של גאנה Drip Season וסדרת המיקסטייפים של ליל בייבי Harder.
מתוך האלבום יצא הסינגל המוביל "Drip Too Hard", ב-12 בספטמבר 2018, שהגיע בשיאו למקום הרביעי במצעד הבילבורד הוט 100 וזכה בתואר היהלום מטעם איגוד תעשיית ההקלטות האמריקאי. הסינגל השני, "Close Friends" של ליל בייבי, יצא לאור בפברואר 2019 והגיע למקום ה-28 במצעד. האלבום נכנס למקום הרביעי במצעד הבילבורד 200, עם 130,000 יחידות שקולות לאלבום (כולל 9,000 מכירות טהורות) בשבוע הראשון לצאתו. זהו אלבומו השני של ליל בייבי שנכנס לעשירייה הפותחת והראשון של גאנה.
רשימת רצועות

| מס' | שם | משך |
| --- | --- | --- |
| 1. | Off White Vlone (בהשתתפות ליל דורק ונאב)   | 3:07 |
| 2. | Business Is Business  | 2:42 |
| 3. | Belly  | 3:11 |
| 4. | Deep End (בביצוע גאנה)   | 2:54 |
| 5. | World Is Yours (בביצוע ליל בייבי)   | 2:37 |
| 6. | Underdog  | 3:31 |
| 7. | I Am  | 2:25 |
| 8. | Seals Pills  | 2:56 |
| 9. | My Jeans (בהשתתפות יאנג ת'אג)   | 3:16 |
| 10. | Style Stealer  | 3:05 |
| 11. | Close Friends (בביצוע ליל בייבי)   | 3:23 |
| 12. | Drip Too Hard  | 2:25 |
| 13. | Never Recover (ביחד עם דרייק)   | 3:14 |
| משך כולל: | משך כולל: | 38:46 |
מיקומי שיא

|   ‏‏‏  מצעדים ודירוגים (2018)> מדינה |   ‏‏‏  מצעדים ודירוגים (2018)> מצעד |   ‏‏‏  מצעדים ודירוגים (2018)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 45 |
|  איטליה | מצעד האלבומים האיטלקי | 92 |
|  אירלנד | מצעד האלבומים האירי | 39 |
|  ארצות הברית | בילבורד 200 | 4 |
|  ארצות הברית | מצעד אלבומי ה-R&B/היפ-הופ | 2 |
|  הולנד | מצעד 100 האלבומים ההולנדיים | 20 |
|  הממלכה המאוחדת | מצעד האלבומים הבריטי | 12 |
|  ולוניה | אולטראטופ 40 | 121 |
|  נורווגיה | VG-lista | 18 |
|  פינלנד | המצעדים הפיניים הרשמיים | 48 |
|  פלנדריה | אולטראטופ 50 | 56 |
|  קנדה | מצעד האלבומים הקנדי | 3 |
|  שוודיה | סוורייטופליסטן | 26 |
|  שווייץ | המצעד השווייצרי | 82 |
|   ‏‏‏  מצעדי סוף שנה (2018)> מדינה |   ‏‏‏  מצעדי סוף שנה (2018)> מצעד |   ‏‏‏  מצעדי סוף שנה (2018)> מיקום שיא |
| --- | --- | --- |
|  ארצות הברית | בילבורד 200 | 102 |
|  ארצות הברית | מצעד אלבומי ה-R&B/היפ-הופ | 41 |
|   ‏‏‏  מצעדי סוף שנה (2019)> מדינה |   ‏‏‏  מצעדי סוף שנה (2019)> מצעד |   ‏‏‏  מצעדי סוף שנה (2019)> מיקום שיא |
| --- | --- | --- |
|  ארצות הברית | בילבורד 200 | 23 |
|  ארצות הברית | מצעד אלבומי ה-R&B/היפ-הופ | 14 |
|  קנדה | מצעד האלבומים הקנדי | 36 |
|   ‏‏‏  מצעדי סוף שנה (2020)> מדינה |   ‏‏‏  מצעדי סוף שנה (2020)> מצעד |   ‏‏‏  מצעדי סוף שנה (2020)> מיקום שיא |
| --- | --- | --- |
|  ארצות הברית | בילבורד 200 | 114 |
|   ‏‏‏  מצעדי עשור (2010–2019)> מדינה |   ‏‏‏  מצעדי עשור (2010–2019)> מצעד |   ‏‏‏  מצעדי עשור (2010–2019)> מיקום שיא |
| --- | --- | --- |
|  ארצות הברית | בילבורד 200 | 154 |
נתוני מכירות

| מקום | תארים | מכירות |
| --- | --- | --- |
| קנדה (Music Canada) | זהב | 40,000 |
| דנמרק (IFPI Danmark) | זהב | 10,000 |
| הממלכה המאוחדת (BPI) | כסף | 60,000 |
| ארצות הברית (RIAA) | פלטינה | 1,000,000 |
הערות שוליים

↑  "Drip Too Hard by Lil Baby & Gunna on Apple Music". iTunes. נבדק ב-5 באוקטובר 2018. {{cite web}}:  (עזרה)
↑  Trust, Gary (15 באוקטובר 2018). "Maroon 5 & Cardi B's 'Girls Like You' Tops Hot 100 For Fourth Week, Lady Gaga & Bradley Cooper Hit Top 10". Billboard. נבדק ב-15 באוקטובר 2018. {{cite web}}:  (עזרה)
↑  "Billboard Hot 100 - October 20th, 2018". Billboard. נבדק ב-22 בדצמבר 2019. {{cite web}}:  (עזרה)
1 2  Keith Caulfield (14 באוקטובר 2018). "Lady Gaga & Bradley Cooper's 'A Star Is Born' Soundtrack Debuts at No. 1". {{cite web}}:  (עזרה)
| ליל בייבי |
| --- | --- | --- |
| אלבומי אולפן | Harder Than Ever • My Turn • It's Only Me |  |
| אלבומים משותפים | The Voice of the Heroes (עם ליל דורק) |  |
| מיקסטייפים | Drip Harder (עם גאנה) • Street Gossip |  |
| סינגלים | "Yes Indeed" • "Drip Too Hard" • "The Bigger Picture" • "On Me" • "Do We Have a Problem?‎" • "Bussin" |  |
| השתתפות בסינגלים | "Highest in the Room (Remix)" • "Why Do You Lie to Me" • "For the Night" • "Hurricane" • "Girls Want Girls" • "2step" • "Staying Alive" |  |
| שירים אחרים | "Wants and Needs" • "Pride Is the Devil" |  |
| --- | --- |
בקרת זהויות :  MusicBrainz release group: f8a9f84c-3006-48c1-ab02-3a83623496a9
תעלת בגה

| --- | --- |
תעלת בגה בטימישוארה, גשר "הגנרל דרגלינה" ובניין "אנקורה" - מראה מגשר "ארואילור" ("גשר הגיבורים" - Podul Eroilor). צילום מ-2016תעלת בגה בטימישוארה, גשר "הגנרל דרגלינה" ובניין "אנקורה" - מראה מגשר "ארואילור" ("גשר הגיבורים" - Podul Eroilor). צילום מ-2016
 מידע כללי
 סוג:  תעלת מים 
 מדינה:  רומניה 
 מידות
 אורך:  114 ק"מ 
 קואורדינטות:  45°40′06″N 20°58′28″E﻿ / ﻿45.668333°N 20.974583°E﻿ / 45.668333; 20.974583
  (למפת רומניה מוגדלת) בוקרשט קלוז' נאפוקה טימישוארה יאשי קונסטנצה קראיובה גאלאץ בראשוב פלוישט אוראדיה אוקראינה מולדובה אוק. בולגריה סרביה הונגריה ס. הים השחור תעלת בגה(למפת רומניה רגילה) בוקרשט קלוז' נאפוקה טימישוארה יאשי קונסטנצה קראיובה גאלאץ בראשוב פלוישט אוראדיה אוקראינה מולדובה אוק. בולגריה סרביה הונגריה ס. הים השחור תעלת בגה
 
תעלת בגה (ברומנית: Canalul Bega) היא תעלה עבירה ברומניה ובסרביה. הייתה התעלה העבירה הראשונה שנבנתה בשטחי רומניה של היום ומשרתת את העיר טימישוארה. היא נוצרה על ידי תיעול חלקי של הנחל בגה. היא חוצה את המחוז טימיש שבחבל באנאט במערב רומניה ונכנסת לשטח סרביה, בה מתמזגת על יד הכפר קלק (Klek) עם הנחל בגה וקה (בגה הישנה)
במאות ה-18–19 בימי השלטון ההבסבורגי הייתה תעלת בגה דרך התחבורה העיקרית להובלה באזור כשהיא חיברה את העיר טימישוארה דרך הטיסה והדנובה עם בירת הונגריה, בודה, לימים בודפשט, ועם בירת אוסטריה, וינה. כיום משמשת בעיקר לפעילויות ספורט ופנאי.
אורך תעלת בגה הוא 114 ק"מ, מתוכם 44 ק"מ בשטח רומניה ו-70 ק"מ בשטח סרביה.
היסטוריה > הקמתה

בשנת 1716 שמו האוסטרים קץ לשלטון העות'מאני בחבל באנאט ובירתו טמשוואר, כיום טימישוארה. הכיבוש ההבסבורגי הביא להתחלת תהליך של פיתוח באזור.
אחת הפעולות הראשונות של השלטון החדש היה ויסות המים בטמשוואר והסביבה לצורך אספקת מי שתייה לעיר וייבוש הביצות. מטרה חשובה הייתה להבטיח הובלת עצים לחימום וחומרי בניין הדרושים לעיר טמשוואר והובלת סחורות מן האזור לשאר אירופה.
בשנת 1728 הורה המושל האוסטרי הרוזן קלאודיוס פלורימונד מרסי (מרצי) לחפור תעלה שנועדה לנקז את השטחים המועדים להצפות מסביב לעיר טמשוואר. עבודות התיעול של נחל בגה התחילו ממעלה לטמשוואר עד ליישוב פג'ט.
היסטוריה > ההרחבה

בשלב הבא התרחבו העבודות אחרי טמשוואר במורד הזרם ונבנתה תעלה עבירה במסלול חדש, שנקרא בימינו בגה וקה (Bega Veche או בגה הישנה) באורך 116 ק"מ עד לשפך לנהר טיסה.
בנובמבר 1732 כבר שטה על התעלה החדשה ספינה ראשונה עד ליישוב פנצ'בו, הנמצא כיום בשטח סרביה. בסופו של דבר התעלה במסלול הזה ננטשה בגלל מחסומי החול שהפכו אותה לבלתי עבירה, במיוחד בימי הקיץ כשמפלס המים נמוך.
היסטוריה > הגרסה השנייה

בשנים 1735–1754 נבנתה גרסה חדשה של התעלה דרומה יותר, בין טמשוואר ליישוב קלק. המסלול החדש היה יותר ישר ועביר, אולם תלוי מאוד במפלס ובזרימת המים המשתנים לאורך השנה.
עבודות התיעול שהתחילו מיוזמת מרסי נמשכו תחת פיקוחו של המהנדס מקסימיליאן פרמו (Fremaut). הוא בנה סכרים לצורך ויסות הזרימה.
בעקבות בניית התעלה, הסיכון לשיטפונות בעיר טימישוארה פחת בצורה ניכרת והביצות מסביבה התייבשו. ב-1744 הוצא צו קיסרי שחייב את כל הכפרים שעל גדות התעלה לתחזק את גדותיה ואת סכריה ולסייע בוויסות המים בתעלה.
ב-1753 פרצו בחבל באנאט שיטפונות כבדים. לכן בנו תעלה נוספת באורך 30 ק"מ בין איטביי ליאנוקב מוסט (כיום טאנקאיד) שבמרכז באנאט. בשיטפון בזק זרמו בתעלת בגה 455 מטרים מעוקבים, בעוד שהזרימה המרבית המתוכננת בתעלה הייתה של 85 מטרים מעוקבים.
ב-1756 נערכה רגולציה ראשונה של השיט והמסחר בתעלת בגה. ב-1758 במעלה הזרם לפני טמשוואר ביישובים קושטיי וטופולובץ על הנהר טימיש הסמוך, בנה המהנדס פרמו צמתים הידרוטכניים. הצמתים איפשרו העברת מים בין הנהר טימיש לתעלת בגה לפי הצרכים. מיזם זה פתר את בעיות השינויים בזרימת המים בתעלה ושיפר את כלכלת המים באזור שנודע בעבר בביצותיו ובשטפונותיו התדירים.
היסטוריה > אירועים ועבודות נוספים

ב-1775 הוקמה בעיר טמשוואר "לשכת השיט". בשנת 1859 שיטפונות נוספים פגעו בחבל באנאט. 2,850,000 דונם של אדמה חקלאית ועשרות כפרים כוסו במים. מכת השיטפונות חזרה באזור גם בשנת 1886. כתגובה לכך הועלו במטר נוסף כל הסכרים על הנהר טימיש ועל הבגה. כעבור שנה פרצו שוב שיטפונות והם שברו את הסכרים. בשנים 1900–1916 נבנתה בתעלת בגה מערכת תאי שיט. בעקבות זאת השיט בתעלה עלה בצורה ניכרת.
ב-3 במאי 1910 נחנכה תחנת הכוח ההידרואלקטרית ברובע פבריק של טמשוואר. היא השתמשה באנרגיית מי תעלת בגה לצורך הפקת חשמל והייתה אחת מתחנות הכוח ההידרואלקטריות הראשונות בתחום רומניה של היום. ב-1912 שוב אירעו שיטפונות בחבל באנאט ועם היישובים שנפגעו נמנו צ'בזה, מצ'דוניה ופטרומן במערב המחוז טימיש.
היסטוריה > הובלת הסחורות

ב-1752 תועד קיומו של "נמל טמשוואר" ברובע יוזפין של טימישוארה. באותה שנה כתעלת בגה הובלו 20,000 טון של סחורות.
ב-1912 נטענו בנמל טמשוואר 41,500 טון של סחורות, מתוכן 31,000 טון חיטה וקמח, ונפרקו כ-20,000 טון של סחורות. ב-1917 בעיצומה של מלחמת העולם הראשונה נרשמו בתעלת בגה 563 כלי שיט מסחריים ששטו במשך 305 ימים בשנה.
בימי שלטון ממלכת רומניה בשנת 1937 הוקם משרד הנמל אוטלק. בשנים 1937–1938 הובלו בתעלה כמות שיא של 250,000 טון בשנה
ב-1945 בעיר טימישוארה וביישוב אוטלק נמשו מאפיק התעלה גשרים שנהרסו על ידי ההפצצות במלחמת העולם השנייה.
היסטוריה > הסעות על התעלה

בשנת 1869 התקיימו ההסעות הראשונות של אנשים בתעלה. טמשוואר-טימישוארה הייתה לעיר הראשונה בשטח הנוכחי של רומניה שהשתמשה בתחבורה ציבורית. ב-1944 בימי השלטון הרומני נרשם מספר שיא של נוסעים בתעלה: 500,000.
מלחמת העולם השנייה פגעה קשות בתנועה בתעלה. בשנות השלטון הקומוניסטי בשנת 1958 פסקה הובלת הסחורות בתעלה לחלוטין.
ב-1967 פסקה גם תנועת כלי השיט עם הנוסעים. עם זאת בשנת 1986 עדיין נרשמו בפנקסי מפקדת הנמל טימישוארה 20 כלי שיט מתפקדים.
אחרי המהפכה הרומנית משנת 1989 התחילו לדון בפתיחתה מחדש של התעלה אולם עדיין לא היו לשלטונות הסכומים הנחוצים לעבודות הניקוי ופתיחת התנועה. בשנת 2002 בסיועה של ממשלת הולנד נערך מחקר היתכנות ראשון לגבי פתיחת התעלה לתחבורה בצד הרומני. מחקר דומה נערך בצד הסרבי. לפי צפי המחקר נפח הובלת הסחורות עשוי להגיע ל-600,000 טון לשנה, בעיקר בזכות הקשר עם כמה חברות תעשייתיות בעיר. המחקר התייחס גם לפתיחת התעלה להסעות נוסעים ולמטרות נופש. בשנת 2005 שוב נפגע אזור אגן המים טימיש -בגע משיטפונות גדולים.
בסוף שנת 2008 החלו עבודות הניקוי ושיקום אקולוגי של תעלת בגה
בשנת 2018 חודש השיט להסעת נוסעים בתעלה.
היסטוריה > תאי השיט

מערכת תאי השיט נבנתה בימי השלטון האוסטרי-הונגרי בשנים 1900–1916 כדי לאפשר תנועת שיט לכל אורך השנה. בתעלת בגה קיימים שישה תאי שיט, שניים בשטח רומניה וארבעה בשטח סרביה. מתוכם הוצאו משימוש שניים, ואחד אינו מתפקד. פרט לתא השיט בקלק בסרביה, לכל האחרים חדר אחד. האורך המרבי של תאי שיט הוא 70 מ', רוחבם הוא 10 מ' והשוקע משתנה מתא שיט אחד למשנהו. השוקע בתאי השיט ברומניה הוא 1.5 מ'.
| מספר>  | שם תא השיט | מיקום | המדינה | הערות |
| --- | --- | --- | --- | --- |
| 1. | תא השיט סנמיכאיו רומן (Sânmihaiu Român) | 45°25′24″N 21°37′45″E﻿ / ﻿45.423455°N 21.6291°E﻿ / 45.423455; 21.6291﻿ (Ecluza Sânmihaiu Român) | רומניה רומניה | אינה מתפקדת החל משנת 1988. בשנת 2010 התחילו עבודות השיפוץ. |
| 2. | תא השיט אויוואר (Uivar) | 45°23′34″N 20°33′11″E﻿ / ﻿45.392749°N 20.552972°E﻿ / 45.392749; 20.552972﻿ (Ecluza Uivar) | רומניה רומניה | פועלת. |
| 3. | תא השיט סרפסקי איטביי (Srpski Itebej) | 45°20′40″N 20°27′08″E﻿ / ﻿45.344454°N 20.452136°E﻿ / 45.344454; 20.452136﻿ (Ecluza Srpski Itebej) | סרביה סרביה | הוצאה מפעולה |
| 4. | תא השיט קלק (Klek) | 45°15′46″N 20°16′24″E﻿ / ﻿45.262890°N 20.273273°E﻿ / 45.262890; 20.273273﻿ (Ecluza Klek) | סרביה סרביה | פועלת |
| 5. | תא השיט אצ'קה (Ečka) | 45°10′33″N 20°15′55″E﻿ / ﻿45.175831°N 20.265351°E﻿ / 45.175831; 20.265351﻿ (Ecluza Klek) | סרביה סרביה | הוצאה מפעולה |
| 6. | תא השיט פרלז (Perlez) | 45°08′43″N 20°14′48″E﻿ / ﻿45.145220°N 20.24679°E﻿ / 45.145220; 20.24679﻿ (Ecluza Perlez) | סרביה סרביה | פועלת |
היסטוריה > נמלים > נמל טימישוארה

הנמל טימישוארה שוכן בגדה השמאלית של תעלת בגה, בקטע שבין גשר מונצ'י (Podul Muncii - "העבודה") והגשר ג'לו (Pasarela Gelu)/
הדוברות עוגנות לאורך 450 מ'. בגדה הימנית, בערך באמצע הקטע, ניצב מגדל המים של רובע יוזפין. בולט הריצוף הישן, מאבן מרובעת, אופיינית להתחלת המאה ה-20. רוחב התעלה באותו אזור הוא 25 מ'. הנמל קיים משנת 1860. מפקדת הנמל נמצאה בזמנו במקום שבו עומד היום בניין "אנקורה" ("העוגן").